b'\n_START_ARTICLE_\nAri Heikkinen (jalkapalloilija, 1964)\n_START_SECTION_\nSeurajoukkueet\n_START_PARAGRAPH_\nAri Heikkinen oli Kajaanin Palloilijoiden kasvatti. H\xc3\xa4n siirtyi vuodeksi 1984 Turun Palloseuran riveihin, jota h\xc3\xa4n edusti SM-sarjassa ja Veikkausliigassa kymmenen vuotta. Vuonna 1987 seuraan siirtyi Petri Sulonen, jonka kanssa Heikkinen muodosti vuosikausia TPS:n vakituisen toppariparin. Talvella 1989\xe2\x80\x931990 Heikkinen edusti belgialaista Germinal Ekereni\xc3\xa4, jonka riveiss\xc3\xa4 h\xc3\xa4n pelasi kahdeksan ottelua Belgian p\xc3\xa4\xc3\xa4sarjassa. Viimeiset aktiivivuotensa, 1994\xe2\x80\x931998, Heikkinen edusti Valkeakosken Hakaa, jonka pelaajana h\xc3\xa4n voitti kaksi Suomen mestaruutta. Kaikkiaan h\xc3\xa4n pelasi SM-sarjassa 309 ottelua ja teki niiss\xc3\xa4 12 maalia.\n_START_SECTION_\nMaajoukkue\n_START_PARAGRAPH_\nAri Heikkinen edusti Suomea 51 A-maaottelussa, joista ensimm\xc3\xa4isen h\xc3\xa4n pelasi 11. tammikuuta 1989 Egypti\xc3\xa4 vastaan. Ainoan maaottelumaalinsa h\xc3\xa4n teki 13. huhtikuuta 1993 Puolaa vastaan.'